<http://schema.org/articleBody>
"Molt a poc a poc, com una revelaci\u00F3 del m\u00E9s enll\u00E0, aflora la veritat mariana. Els fets se&amp;#039;ns anuncien amb comptagotes i per fascicles, i de moment ens hem de conformar amb la misteriosa xifra de 16.500 milions en retallades a tot l&amp;#039;Estat, que no se sap d&amp;#039;on surt, com s&amp;#039;ha calculat ni on ens porta, per\u00F2 que serveix perqu\u00E8 prenguem consci\u00E8ncia d&amp;#039;on tindrem el llindar del dolor. Perqu\u00E8 els n\u00FAmeros s\u00F3n innocus, i fins que no es transformin en mesures no volen dir res. Falta el m\u00E9s important, que \u00E9s el com . D&amp;#039;on es trauran els recursos, qui patir\u00E0 m\u00E9s, quan caldr\u00E0 que els catalans ens tornem a autoretallar, vet aqu\u00ED l&amp;#039;os de tot plegat, vet aqu\u00ED la veritat que Don Mariano amaga sota la taula. Est\u00E0vem encara en aquesta fase preliminar del gran partit de les tisorades, i vet aqu\u00ED que salta la sorpresa en el moment de l&amp;#039;alineaci\u00F3 ministerial. L&amp;#039;home que li far\u00E0 la feina bruta al president, \u00E9s a dir, el ministre d&amp;#039;Economia, es diu Luis de Guindos, perfectament reputat i aparentment impol\u00B7lut. Per\u00F2 d&amp;#039;en\u00E7\u00E0 que existeix Google, ning\u00FA pot esquivar el seu passat, i apareix la gran i sonora llufa, escampada per Twitter a la velocitat de la llum: el sr. Luis de Guindos va treballar per a Lehman Brothers just quan es fabricava tota aquella porqueria coneguda amb l&amp;#039;eufemisme de subprimes . En ple apogeu de l&amp;#039;orgia de la desregulaci\u00F3 en qu\u00E8 uns bandits amb corbata cobraven primes per arru\u00EFnar milions de fam\u00EDlies, l&amp;#039;il\u00B7lustre De Guindos no era precisament un an\u00F2nim passavolant sin\u00F3, atenci\u00F3, ni m\u00E9s ni menys que el director de Lehman Brothers per Espanya i Portugal. \u00C9s una ll\u00E0stima que aquest nov\u00EDssim govern no deixi fer preguntes a les seves rodes de premsa, perqu\u00E8, si no, li podr\u00EDem preguntar a Don Mariano quina opini\u00F3 li mereix la gesti\u00F3 d&amp;#039;aquell banc que, per cert, va dilapidar els estalvis de m\u00E9s d&amp;#039;un dels seus pobres votants. No em negaran que no \u00E9s c\u00F2mic que un dels executius que va posar, no sabem en quina mesura, el seu petit gra de sorra en una de les grans fallides banc\u00E0ries de la hist\u00F2ria, ara ens vingui a alli\u00E7onar sobre com hem de sortir de la crisi. D&amp;#039;un dels productors de la cat\u00E0strofe arriba ara la superproducci\u00F3 de l&amp;#039;austeritat, i fa bona la faula del pir\u00F2man convertit en bomber. La t\u00E8cnica de Luis de Guindos \u00E9s tan antiga com el m\u00F3n i em recorda els franquistes que es van convertir en mon\u00E0rquics per blanquejar el seu passat, o els comunistes que en el moment de la  perestroika els explicaven als russos com havien de votar. La vella idea que diu que si no pots canviar el teu passat, maquilla almenys el teu present. En aquesta nova mutaci\u00F3, De Guindos es presenta ara com l&amp;#039;abanderat de l&amp;#039;austeritat, i en les primeres declaracions s&amp;#039;ha atrevit fins i tot a confessar que estem a punt d&amp;#039;entrar en recessi\u00F3. \u00C9s una ll\u00E0stima que no hagu\u00E9s descobert la virtut de la sinceritat una mica abans, quan encara tenia a les seves mans evitar el merder d&amp;#039;on ara ens vol treure.  Ja s\u00E9 que avui \u00E9s 28 de desembre, per\u00F2 lamento informar-los que tot el que diu aquesta contra \u00E9s estrictament veritat i no \u00E9s cap innocentada."^^<http://www.w3.org/2001/XMLSchema#string>
<http://www.ara.cat/opinio/piroman-bomber_0_617338269.html>